Калі потым агледзелі падбітыя танкі, высветлілася, што два з іх – з прабоінамі якраз ад снарадаў 45 калібра! І начальнік штаба брыгады зачытаў загад – увесь разлік гарматы прадставіць да ўрадавых узнагарод – ордэнаў Чырвонай Зоркі. Сярод прадстаўленых быў і наводчык гарматы Аляксандр Аляксандраў. Але літаральна праз дзве гадзіны ў Бібіна прыбыў нямецкі браняпоезд і пачаў масіраваны агонь па пазіцыях чырвонаармейцаў. Па словах Аляксандрава, цяжкі снарад разарваўся метраў за восем ад іх гарматы і вайскоўца цяжка кантузіла. Павезлі ў шпіталь.